
ΤΕΥΧΟΣ ΠΡΩΤΟ 

ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

120. Ίδρυση εργαστηρίου Μελέτης της Αθηροσκλή¬ 
ρωσης στο Τμήμα Ιατρικής του Δημοκρίτειου Πα¬ 
νεπιστημίου Θράκης και καθορισμός του εσωτε¬ 


ρικού του κανονισμού. 1 

121. Ίδρυση Β' και Γ'Καρδιολογικών Κλινικών στο Τμή¬ 

μα Ιατρικής του Εθνικού και Καποδιστριακού Πα¬ 
νεπιστημίου Αθηνών και καθορισμός του εσωτε¬ 
ρικού τους κανονισμού. 2 

122. Τροποποίηση του Π.Δ. 45/1999 «Εισαγωγική Επι¬ 
μόρφωση εκπαιδευτικών». 3 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΟ. 120 
Ίδρυση εργαστηρίου Μελέτης της Αθηροσκλήρωσης στο 
Τμήμα Ιατρικής του Δημοκρίτειου Πανεπιστημίου 
Θράκης και καθορισμός του εσωτερικού του κανονι¬ 
σμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 παρ. 5 και 50 παρ. 1 και 
του Ν. 1268/1982 «Για τη Δομή και λειτουργία των Ανωτά- 
των Εκπαιδευτικών Ιδρυμάτων» (Α' 87) όπως η πρώτη διά¬ 
ταξη τροποποιήθηκε με το άρθρο 48 παρ. 2 του Ν. 
1404/1983 «Δομή και λειτουργία των Τεχνολογικών Εκ¬ 
παιδευτικών Ιδρυμάτων» (Α' 173). 

2. Τις διατάξεις του άρθρου 4 παρ. 1 εδ. γ του Ν. 
2083/1992, «Εκσυγχρονισμός της Ανωτάτης Εκπαίδευ¬ 
σης» (Α' 159). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (ΑΊ37) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 


γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξεις του άρθρου 22 παρ. 3 του Ν. 2362/1995 
«Περί δημοσίου λογιστικού, ελέγχου των δαπανών του 
Κράτους και άλλες διατάξεις» (Α'247). 

5. Τις διατάξεις του άρθρου 1 περ. ιιτου Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

6. Τις διατάξεις της αρ. 1100383/1330/Α0006/- 
31.10.2001 απόφασης του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών» (Β'1485). 

7. Τη γνώμη της Γ ενικής Συνέλευσης του Τ μήματος Ια¬ 
τρικής του Δημοκρίτειου Πανεπιστημίου Θράκης (Συνε¬ 
δρίαση: 9/29.6.2001). 

8. Το γεγονός ότι από την εφαρμογή των διατάξεωντου 
παρόντος διατάγματος προκαλείται ετήσια δαπάνη 
ύψους 800.000 δρχ. ή 2.347.77 ΕΥΡΩ περίπου για τα λει¬ 
τουργικά έξοδα του ιδρυομένου εργαστηρίου και θα βα¬ 
ρύνει τον προϋπολογισμό του Δημοκρίτειου Πανεπιστη¬ 
μίου Θράκης (ΚΑΕ 4121-10). Κατά την επόμενη πενταετία 
μέρος της ανωτέρω δαπάνης αναμένεται να εξοικονομη¬ 
θεί από ίδιους πόρους του εργαστηρίου κατά τα προβλε- 
πόμενα στο άρθρο 6 του παρόντος διατάγματος κατά δε 
το υπόλοιπο μέρος της, η εν λόγω δαπάνη, θα καλύπτεται 
από τις πιστώσεις που θα εγγράφονται στον Προϋπολο¬ 
γισμό του ανωτέρω Πανεπιστημίου, χωρίς αύξηση της 
Κρατικής επιχορήγησης προς αυτό. 

9. Την αριθ. 104/2002 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και θρησκευμάτων και του Υφυπουργού Οικονομίας 
και Οικονομικών, αποφασίζουμε: 

Άρθρο 1 
Ίδρυση 

Ιδρύεται στο Τμήμα Ιατρικής του Δημοκρίτειου Πανεπι¬ 
στημίου Θράκης, «Εργαστήριο Μελέτης της Αθηροσκλή- 

ρωσης»το οποίο εξυπηρετεί τις ερευνητικές, διαγνωστι¬ 
κές, θεραπευτικές και διδακτικές ανάγκες στο γνωστικό 
αντικείμενο της Καρδιολογίας. 

Άρθρο 2 
Αποστολή 

Το εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Ιατρικής, καθώς και άλλων τμημάτων του Δημοκρίτει- 
ου Πανεπιστημίου Θράκης σε θέματα που εμπίπτουν στα 
αντικείμενα δραστηριότητας του εργαστηρίου όπως αυ¬ 
τό προσδιορίζεται στο άρθρο 1 του παρόντος και ειδικό¬ 
τερα: 

α. Την μελέτη και πλήρη διερεύνηση όλων εκείνων των 
παραγόντων που συμμετέχουν στη διαδικασία της αθη¬ 
ροσκλήρωσης και κατ’ επέκταση της αθηροσκληρωτικής 
πλάκας που αποτελεί τον παθοφυσιολογικό μηχανισμό 
όλων των στεφανιαίων συνδρόμων. 

β. Την έγκαιρη διάγνωση οξέων στεφανιαίων συνδρό¬ 
μων, την ανακάλυψη νέων παραγόντων κινδύνου και νέων 
προγνωστικών δεικτών καθώς και τη διαστρωμάτωση κιν¬ 
δύνου στους στεφανιαίους ασθενείς. 

γ. Την πληρέστερη επιστημονική κατάρτιση των μελών 
της Καρδιολογικής Κλινικής και επιμόρφωση των φοιτη¬ 
τών της Ιατρικής στην παθογένεια της στεφανιαίας νό¬ 
σου. 

δ. Την εφαρμογή νέων θεραπευτικών μεθόδων σε ασθε¬ 
νείς με στεφανιαία νόσο, βασιζόμενοι στην ερευνητική 
προσπάθεια του εργαστηρίου. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε- 
πόμενα στο Π.Δ. 159/1984 (Α'53). 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Ιατρι¬ 
κής του Δημοκρίτειου Πανεπιστημίου Θράκης που το 
γνωστικό αντικείμενο της θέσης που κατέχουν εμπίπτει 
στα διδακτικά και ερευνητικά ενδιαφέροντα του εργα¬ 
στηρίου, από μέλη του Ειδικού Τεχνικού Εργαστηριακού 
Προσωπικού (Ε.Τ.Ε.Π.) καθώς και από μέλη του λοιπού 
επιστημονικού προσωπικού και του διοικητικού προσωπι¬ 
κού που τοποθετούνται στο εργαστήριο με τη διαδικασία 
των άρθρων 4 παρ. 1 (δ) του Ν. 2083/1992 (Α' 159) και 13 
παρ. 3βτου Ν. 2817/2000 (Α'78) αντίστοιχα. 


Άρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Ια- 
τρικήςτου Δημοκρίτειου Πανεπιστημίου Θράκης που ορί¬ 
ζεται με τη διαδικασία που ορίζουν οι διατάξεις του άρ¬ 
θρου 28 παρ. 22 του Ν. 2083/1992 (ΑΊ59). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γ ενική Συνέλευση του 
Τμήματος του ετήσιου προγράμματος λειτουργίας του 
εργαστηρίου και η μέριμνα για την τήρησή του, η μέριμνα 
για τη στελέχωση, την οικονομική διαχείριση και την κατα¬ 
νομή των χώρων του εργαστηρίου, η εισήγηση στη Γενική 
Συνέλευση του Τμήματος για τον ορισμό των υπευθύνων 
για τα αναλώσιμα υλικά και τον κινητό εξοπλισμό και η υπο¬ 
γραφή κάθε εγγράφου που διακινεί το εργαστήριο. 

Άρθρο 5 

Εγκατάσταση-Λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Δημοκρίτειου 
Πανεπιστημίου Θράκης σε χώρους που παραχωρούνται 
σ’ αυτό για την εγκατάσταση των οργάνων και του λοιπού 
τεχνικού εξοπλισμού που είναι αναγκαίος για τη διενέρ¬ 
γεια των εργαστηριακών ασκήσεων και των ερευνητικών 
προγραμμάτων. Στο χώρο εγκατάστασης τοποθετείται 
πινακίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στουςχώ- 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου, σύμφωνα με την ισχύουσα νο¬ 
μοθεσία (άρθρα 18του Ν. 1268/1982 και 5 Π.Δ. 407/1980). 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του Π.Δ. 159/1984 (Α'53). 

δ. Τις πιστώσεις που διατίθενται από το Τμήμα Ιατρικής 
του Δημοκρίτειου Πανεπιστημίου Θράκης με τη διαδικα¬ 
σία του άρθρου 4παρ. Ιετου Ν. 2083/1992 (ΑΊ59). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Θράκης για τους 
σκοπούς του εργαστηρίου. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακόλου¬ 
θα βιβλία και στοιχεία: βαθμολόγιο φοιτητών, βιβλίο περι¬ 
ουσιακών στοιχείων, φάκελλος οικονομικών στοιχείων 
κάθε έτους, κατάλογος επιστημονικών βιβλίων, περιοδι¬ 
κών και οργάνων, αρχείο ερευνητικών προγραμμάτων, βι¬ 
βλίο μεταβολών προσωπικού, πρωτόκολλο εισερχομέ¬ 
νων και εξερχομένων εγγράφων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 25 Απριλίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ Δ. ΕΥΘΥΜΙΟΥ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 121 
Ίδρυση Β' και Γ' Καρδιολογικών Κλινικών στο Τμήμα Ια¬ 
τρικής του Εθνικού και Καποδιστριακού Πανεπιστημί¬ 
ου Αθηνών και καθορισμός του εσωτερικού τους κα¬ 
νονισμού. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Των άρθρων 50 παρ. 1 και7παρ.5τουΝ. 1268/1982 «Δο¬ 
μή και λειτουργία των Ανωτάτων Εκπαιδευτικών Ιδρυμάτων» 
(Α' 87) όπως η τελευταία αυτή διάταξη τροποποιήθηκε με το 
άρθρο 48παρ. 2του Ν. 1404/1983 «Δομή και λειτουργία των 
Τεχνολογικών Εκπαιδευτικών Ιδρυμάτων» (Α' 173), 

2. Του άρθρου 4 παρ. 1 εδ. γτου Ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (Α' 159). 


3. Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (Α' 137) όπως αυτό προσετέθη με 
το άρθρο 27 του Ν. 2081/1992 «Ρύθμιση του θεσμού των 
Επιμελητηρίων, τροποποίηση των διατάξεων του 
Ν. 1712/1987 για τον εκσυγχρονισμό των επαγγελματικών 
οργανώσεων των εμπόρων βιοτεχνών και λοιπών επαγ- 
γελματιών και άλλες διατάξεις» (Α' 154) και τροποποιήθη¬ 
κε μετο άρθρο 1 παρ. 2ατου Ν. 2469/1997 «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις» (Α' 38). 

4. Του άρθρου 22 παρ. 3 του Ν. 2362/1995 «Περί δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (Α' 247). 

5. Του άρθρου 1 περ. ιιτου Π.Δ. 55/1996 «Περιορισμός 
συναρμοδιοτήτων κατά την έκδοση διοικητικών πράξε¬ 
ων» (Α' 48). 

6. Της αρ. 1100383/1330/Α0006/31.10.2001 απόφασης 
του Πρωθυπουργού και του Υπουργού Οικονομικών «Κα¬ 
θορισμός αρμοδιοτήτων των Υφυπουργών Οικονομικών» 
(Β' 1485). 

7. Τη γνώμη της Γ ενικής Συνέλευσης του Τμήματος Ια¬ 
τρικής του Εθνικού και Καποδιστριακού Πανεπιστημίου 
Αθηνών (Συνεδρίαση: 7/29.6.2000). 

8. Το γεγονός ότι από την εφαρμογή των διατάξεων του 
παρόντος διατάγματος προκαλείται ετήσια δαπάνη 
ύψους 3.000.000 δρχ. για τα λειτουργικά έξοδα των 
ιδρυομένων Κλινικών, η οποία για το τρέχον έτος περιορί¬ 
ζεται στο ποσό των 1.500.000 δρχ. και θα βαρύνει τον 
προϋπολογισμό του Πανεπιστημίου Αθηνών (ΚΑΕ 4121- 
01-06) του οποίου οι εγγεγραμμένες πιστώσεις επαρ¬ 
κούν. Κατά την επόμενη πενταετία μέρος της ανωτέρω 
δαπάνης αναμένεται να εξοικονομηθεί από ίδιους πόρους 
των Κλινικών κατά τα προβλεπόμενα στο άρθρο 6 του πα¬ 
ρόντος διατάγματος χωρίς αύξηση της κρατικής επιχο¬ 
ρήγησης προς το Πανεπιστήμιο Αθηνών κατά δε το υπό¬ 
λοιπο μέρος της, η εν λόγω δαπάνη, θα καλύπτεται από 
τις πιστώσεις που θα εγγράφονται στον ανωτέρω Προϋ¬ 
πολογισμό. 

9. Τις αριθμ. 587/2001 και 123/2002 γνωμοδοτήσεις του 
Συμβουλίου της Επικράτειας, με πρόταση του Υπουργού 
Εθνικής Παιδείας και Θρησκευμάτων και του Υφυπουρ¬ 
γού Οικονομίας και Οικονομικών, αποφασίζουμε: 

Άρθρο 1 
Ίδρυση 

Ιδρύονται στο Τμήμα Ιατρικής του Εθνικού και Καποδι- 
στριακού Πανεπιστημίου Αθηνών, οι παρακάτω Κλινικές: 

1) Β' Καρδιολογική Κλινική 

2) Γ' Καρδιολογική Κλινική 

οι οποίες εξυπηρετούν εκπαιδευτικές, ερευνητικές και 
νοσηλευτικές ανάγκες στα επιστημονικά αντικείμενα της 
Γενικής Καρδιολογίας. 

Οι Κλινικές συγκροτούνται από τις κυρίως Κλινικές, και 
τις εξής επί μέρους μονάδες: 

1. Αιμοδυναμικό Εργαστήριο 

2. Ηλεκτροφυσιολογικό-επεμβατικό εργαστήριο 

3. Υπερηχοκαρδιολογικό εργαστήριο 

4. Εργαστήριο Εργοσπιρομετρίας 

5. Εργαστήριο αναιμάκτου Ηλεκτροφυσιολογίας 

6. Υπέρτασης - Καρδιακής Ανεπάρκειας 

7. Εξωτερικά ιατρεία 

α. Γενικής Καρδιολογίας 
β. Καρδιακής ανεπάρκειας 
γ. Υπερτασικό 
δ. Λιπιδολογικό 

ε. Αρρυθμιολογικό και ιατρείο ελέγχου βηματοδοτών- 
απινιδωτών 
στ. Μετεγχειρητικό 

Άρθρο 2 
Αποστολή 

1. Κάθε Κλινική έχει ως αποστολή: 

α) Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Ιατρικής, καθώς και άλλων τμημάτων του Πανεπιστη¬ 
μίου Αθηνών σε θέματα που εμπίπτουν στα αντικείμενα 
δραστηριότητας των Κλινικών όπως αυτά προσδιορίζο¬ 
νται στο άρθρο 1 του παρόντος. 

β) Την εξυπηρέτηση των διαφόρων κοινωνικών ανα¬ 
γκών όταν και όποτε ζητείται συγκεκριμένη συνδρομή 
που ανήκει στα θέματα με τα οποία ασχολείται η Κλινική 
και μονάδα αυτή. 

γ) Την ειδίκευση ιατρών, νοσηλευτών, καθώς και άλλων 
λειτουργών υγείας και τη συνεχή εκπαίδευση και επιμόρ¬ 
φωση αυτών. 

δ) Την παροχή περίθαλψης και νοσηλείας σε ασθενείς 
με νοσήματα, όπως αυτά περιγράφονται στο άρθρο 1 του 
παρόντος. 

ε) Την εκτέλεση κλινικών πειραματικών ερευνητικών 
προγραμμάτων με σκοπό τη μελέτη και αναζήτηση νέων 
τεχνικών και θεραπευτικών μεθόδων. 

στ) Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ερευνητικά ιδρύματα της ημε¬ 
δαπής ή της αλλοδαπής. 

ζ) Τη συνεργασία με Ευρωπαϊκούς και Διεθνείς Οργανι¬ 
σμούς για την πραγματοποίηση ερευνών, εκπαιδευτικών 
προγραμμάτων και γενικώς δραστηριοτήτων συναφών με 
τα επιστημονικά αντικείμενα της κλινικής. 

η) Την οργάνωση σεμιναρίων, συμποσίων, συνεδρίων, 
διαλέξεων με σκοπό την ενημέρωση του ιατρικού και λοι¬ 
πού προσωπικού της κλινικής, των υπολοίπων κλινικών 
των νοσοκομείων αλλά και άλλων νοσηλευτικών ιδρυμά¬ 
των. 

θ) Ειδικότερα οι ειδικές μονάδες έχουν επιπρόσθετα ως 
αποστολή τη δημιουργία συγχρόνου αρχείου ασθενών, 
την καταγραφή ευρημάτων και στοιχείων για περαιτέρω 
συστηματική μελέτη και προαγωγή της βασικής Κλινικής 
έρευνας στις επιμέρους καρδιακές παθήσεις είτε αυτοτε- 
λώς ή σε συνεργασία με ομοειδείς μονάδες στην Ελλάδα 
ή στο εξωτερικό, στα πλαίσια συνεργασίας των πανεπι¬ 
στημιακών ιδρυμάτων. 

2. Το εκπαιδευτικό έργο της Κλινικής περιλαμβάνει την 
εκπαίδευση των φοιτητών του Τμήματος Ιατρικής, την εκ¬ 
παίδευση ειδικευομένων ή ειδικευμένων ιατρών και την 


εκπαίδευση άλλων λειτουργών υγείας. 

α) Η εκπαίδευση των φοιτητών, επιτελείται από το διδα¬ 
κτικό ερευνητικό προσωπικό της κλινικής, με τη συνδρο¬ 
μή άλλων πανεπιστημιακών κλινικών εφ' όσον κρίνεται 
αναγκαίο. Η εκπαίδευση των φοιτητών είναι θεωρητική 
και πρακτική, σύμφωνα με το πρόγραμμα σπουδών. Πα¬ 
ράλληλα, με την εκπαίδευση οι φοιτητές παρακολουθούν 
τις ποικίλες επιστημονικές δραστηριότητες της Κλινικής 
και των μονάδων αυτής. 

β) Η εκπαίδευση των ειδικευομένων ή ειδικευμένων ια¬ 
τρών διακρίνεται σε πρακτική και θεωρητική. Η πρακτική 
αποσκοπεί στην απόκτηση πείρας στη διαγνωστική και 
θεραπευτική αγωγή. Η θεωρητική εκπαίδευση περιλαμ¬ 
βάνει κλινικά και θεωρητικά μαθήματα, συζητήσεις ενδια- 
φερουσών περιπτώσεων, σεμινάρια και βιβλιογραφική 
ενημέρωση. Για τους ειδικευόμενους ιατρούς καταρτίζε¬ 
ται πρόγραμμα εκπαίδευσης και άσκησης που περιλαμ¬ 
βάνει την ενεργό συμμετοχή τους στο κλινικό έργο. 

3. Το κλινικό έργο περιλαμβάνει την περίθαλψη των 
ασθενών που νοσηλεύονται ή παρακολουθούνται στην 
Κλινική και στις μονάδες της: Οι υπηρεσίες της Κλινικής 
είναι διαγνωστικές και θεραπευτικές. Η περίθαλψη των 
νοσηλευομένων συνίσταται στην Κλινική διάγνωση, την 
παρακλινική και εργαστηριακή διερεύνηση, την προετοι¬ 
μασία της αιμοδυναμικής και επεμβατικής πράξης, καθώς 
και τη φροντίδα μέχρι της εξόδου του ασθενούς από την 
κλινική. Επίσης περιλαμβάνει την παρακολούθηση ειδι¬ 
κών κατηγοριών ασθενών όπως καρκινοπαθείς, αγγειακοί 
ασθενείς στα εξωτερικά ιατρεία της. 

Άρθρο 3 
Προσωπικό 

Κάθε Κλινική στελεχώνεται από ιατρικό και λοιπό προ¬ 
σωπικό που υπηρετεί στο Τμήμα Ιατρικής και στο Νοσο¬ 
κομείο όπου θα εγκατασταθούν και θα λειτουργούν οι κλι¬ 
νικές. Το ιατρικό προσωπικό αποτελείται από το διευθυ¬ 
ντή και μέλη του Διδακτικού Ερευνητικού Προσωπικού 
(Δ.Ε.Π.) του Τμήματος Ιατρικής που η επιστημονική τους 
ενασχόληση εμπίπτει στα διδακτικά, ερευνητικά και κλινι¬ 
κά ενδιαφέροντα κάθε κλινικής. Το προσωπικό αυτό συ¬ 
μπληρώνεται με ειδικευόμενους και ειδικευμένους ια¬ 
τρούς. Το λοιπό προσωπικό περιλαμβάνει μέλη Ειδικού 
Διοικητικού Τεχνικού Προσωπικού (Ε.Δ.Τ.Π.), νοσηλευ¬ 
τές, των οποίωντο έργο καθορίζεται, σύμφωνα μετις εκά- 
στοτε ανάγκες των κλινικών. Η τοποθέτηση στην κάθε 
Κλινική των μελών του διδακτικού ερευνητικού προσωπι¬ 
κού και των μελών του Ειδικού Διοικητικού και Τεχνικού 
Προσωπικού γίνεται με τη διαδικασία του άρθρου 4 παρ. 
1 (δ) του Ν.2083/1992 (Ά 159), ενώ των υπολοίπων μελών 
με τη διαδικασία που ορίζουν οι διατάξεις του οργανισμού 
του Νοσοκομείου στο οποίο έχουν εγκατασταθεί οι Κλινι¬ 
κές. 

Άρθρο 4 

Διοίκηση-Αρμοδιότητες 

1. Κάθε Κλινική διευθύνεται από το διευθυντή της, ο 
οποίος είναι μέλος του Διδακτικού Ερευνητικού Προσω¬ 
πικού (Δ.Ε.Π.) του Τμήματος Ιατρικής, ο οποίος έχει ορι- 

οτεί με διαδικασία του άρθρου 28 παρ. 22 του 
Ν.2083/1992 (ΑΊ59). 

2. Ο διευθυντής έχει τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται η κατάρτιση και η υποβολή στη Γενική Συνέ¬ 
λευση του Τμήματος Ιατρικής και στη Γενική Συνέλευση 
του Τομέα Παθολογίας του ετήσιου προγράμματος λει¬ 
τουργίας για τις διδακτικές και ερευνητικές δραστηριό¬ 
τητες της Κλινικής και η μέριμνα για την εφαρμογή του, η 
μέριμνα για την υλοποίηση των αποφάσεων του διοικητι¬ 
κού συμβουλίου και της επιστημονικής επιτροπής του νο¬ 
σοκομείου, στο οποίο λειτουργεί η Κλινική για την παρο¬ 
χή του νοσηλευτικού έργου, η μέριμνα για τη στελέχωση 
την οικονομική διαχείριση των εσόδων της κλινικής, η μέ¬ 
ριμνα για την υποβολή του ετήσιου απολογισμού των 
δραστηριοτήτων, η εισήγηση στο αρμόδιο όργανο για τον 
ορισμό των υπεύθυνων για τις ειδικές μονάδες τα αναλώ¬ 
σιμα υλικά και τον κινητό εξοπλισμό και η υπογραφή κάθε 
εξερχόμενου εγγράφου. 

3. Ειδικότερα επιστημονικός υπεύθυνος στα επί μέρους 
εργαστήρια ορίζεται μέλος ΔΕΠ χειρουργός από τους 
υπηρετούντες στην Κλινική με αποδεδειγμένη επιστημο¬ 
νική γνώση των αντικειμένων της μονάδας, ειδική μετεκ¬ 
παίδευση και μακρόχρονη εμπειρία. Ο επιστημονικός 
υπεύθυνος ασκείτο εξής καθήκοντα: 

α) μεριμνά για τη χωροταξική υποδομή της μονάδας και 
τον συντονισμό της λειτουργίας του εξοπλισμού της (Μα- 
στογράφος, Υπερηχογράφος, Ηλεκτρονικός Υπολογι¬ 
στής, Τράπεζα ιστών κλπ.), 

β) μεριμνά για τη στελέχωση και την ειδική εκπαίδευση 
του προσωπικού. 

γ) συντονίζει το διδακτικό ερευνητικό και ιατρικό προ¬ 
σωπικό της μονάδας, 

δ) φροντίζει για την εκπλήρωση της αποστολής της μο¬ 
νάδας, 

ε) είναι υπεύθυνος για την παροχή υπηρεσιών και για 
την ομαλή και αποδοτική λειτουργία της μονάδας στα 
πλαίσια της Κλινικής και του Νοσοκομείου, όπου λειτουρ¬ 
γεί. 

Άρθρο 5 

Εγκατάσταση-λειτουργία 

1. Κάθε Κλινική εγκαθίσταται και λειτουργεί σε νοσοκο¬ 
μείο υπαγόμενο στο ΕΣΥ με τη διαδικασία του άρθρου 13 
παρ. 1 του Ν.1397/1983 (Ά 143). 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στην Κλινική στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία της Κλινικής, τη χρησιμοποίηση οργάνων και υλι¬ 
κών που ανήκουν σ’ αυτήν, την παραμονή των εργαζομέ¬ 
νων (προσωπικού, φοιτητών, επισκεπτών), στους χώ¬ 
ρους, καθώς και στην προστασία των οργάνων και 
εγκαταστάσεων της Κλινικής από βλάβες. 

4. Η χρησιμοποίηση ειδικών οργάνων κάθε Κλινικής επι¬ 


τρέπεται μόνο στο προσωπικό της ή άλλους ερευνητές, 
που έχουν ειδική επί των οργάνων αυτών εκπαίδευση και 
εξουσιοδότηση από το διευθυντή αυτού. Κινητά όργανα 
και σκεύη, τα οποία παραδίδονται για τη διεξαγωγή εργα¬ 
σιών, επιστρέφονται, μετά τη χρησιμοποίησή τους, στην 
κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων σε τομείς των νοση¬ 
λευτικών, διδακτικών και ερευνητικών δραστηριοτήτων 
της Κλινικής, η πρόσληψη διενεργείται κατόπιν εισηγήσε- 
ως του διευθυντή στα αρμόδια όργανα του τμήματος 
σύμφωνα με τις διατάξεις του άρθρου 18 του Ν. 
1268/1982 και του άρθρου 5του Π.Δ. 407/1980 « Περίτου 
Κυρίου Διδακτικού Προσωπικού κ.λ.π. του Πανεπιστημί¬ 
ου και του Πολυτεχνείου Κρήτης « (ΑΊ 12). 

Άρθρο 6 
Έσοδα 

Τα έσοδα κάθε Κλινικής προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Τη διάθεση ερευνητικών και εν γένει επιστημονικών 
προϊόντων. 

γ. Τις πιστώσεις που διατίθενται από το Τμήμα Ιατρικής 
του Πανεπιστημίου Αθηνών με τη διαδικασία του άρθρου 
4παρ. 1ετου Ν. 2083/1992 (Ά 159). 

δ. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

ε. Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Αθηνών για τους σκο¬ 
πούς των Κλινικών. 

Άρθρο 7 

Τηρούμενα βιβλία 

Για τις ανάγκες κάθε Κλινικής τηρούνται τα ακόλουθα 
βιβλία και στοιχεία: βαθμολόγιο φοιτητών, βιβλίο περιου¬ 
σιακών στοιχείων, φάκελλος οικονομικών στοιχείων κάθε 
έτους, κατάλογος επιστημονικών βιβλίων, περιοδικών και 
οργάνων, αρχείο ερευνητικών προγραμμάτων, βιβλίο με¬ 
ταβολών προσωπικού, πρωτόκολλο διακίνησης αλληλο¬ 
γραφίας, βιβλίο επιστημονικής δραστηριότητας, αρχείο 
ασθενών. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 11 Απριλίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ Δ. ΕΥΘΥΜΙΟΥ 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 122 
Τροποποίηση του Π.Δ. 45/1999 «Εισαγωγική Επιμόρφω¬ 
ση εκπαιδευτικών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παρ. 2 περιπτ. στ' και του 
άρθρου 28 του Ν. 1566/1985 «Δομή και λειτουργία της 
Πρωτοβάθμιας και Δευτεροβάθμιας Εκπαίδευσης και άλ¬ 
λες διατάξεις» (ΦΕΚ 167Α'), όπως τροποποιήθηκε από τις 
διατάξεις του άρθρου 12 του 1824/1988 «Ρύθμιση θεμά¬ 
των εκπαιδευτικών και άλλες διατάξεις» (ΦΕΚ 296 Α’) και 
του άρθρου 17του Ν. 2009/1992 «Εθνικό σύστημα Επαγ¬ 
γελματικής Εκπαίδευσης και κατάρτισης και άλλες διατά¬ 
ξεις» (ΦΕΚ 18 Α'). 

2. Τηναριθμ. ΣΤ5/53/31.10.2001 απόφαση του Πρωθυ¬ 
πουργού και του Υπουργού Εθνικής Παιδείας και θρη¬ 
σκευμάτων «Ορισμός αρμοδιοτήτων Υφυπουργού Εθνι¬ 
κής Παιδείας και θρησκευμάτων» (ΦΕΚ 1484/Β'). 

3. Τις αριθμ. 28 και 41/2001 Πράξεις του Παιδαγωγικού 
Ινστιτούτου. 

4. Το γεγονός ότι από το παρόν Προεδρικό Διάταγμα 


δεν δημιουργούνται πρόσθετες δαπάνες σε βάρος του 
Κρατικού Προϋπολογισμού. 

5. Την αριθμ. Δ 128/7.3.2002 γνωμοδότηση του Συμ¬ 
βουλίου της Επικράτειας με πρόταση του Υφυπουργού 
Εθνικής Παιδείας και Θρησκευμάτων, αποφασίζουμε: 

Άρθρο μόνο 

1. Το εδάφιο γ' της παραγράφου 1 του άρθρου 1 του 
Π.Δ. 45/1999 (ΦΕΚ46Α') αντικαθίσταται ως εξής: 

(γ) Φοίτηση μιας εβδομάδας εντός του μηνάς Απριλίου 
κάθε έτους στην οποία συζητούνται τα προκύψαντα προ¬ 
βλήματα κατά τη διεξαγωγή της διδακτικής εργασίας και 
μελετώνται τρόποι καλύτερης αντιμετώπισής τους. 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 22 Απριλίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚΟΛΑΟΣ ΓΚΕΣΟΥΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςτ 
θ-ΙΤΙ3ίΙ: ννθ5ΐΊΊ35ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θογο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - Γοηη για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙειτιβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτηβΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































